Jiɛth 5
La̱ŋ kɛ kui̱ pälikä
1
Kuoth Nhial liŋ min ci tuɔɔk kä kɔ,
nɛn riɛkda.
2
Ca kuak kɔ ka̱n ɛ jur,
dho̱rkɔ cakɛ ka̱n
ɛ nɛy kɔ̱kiɛn.
3
A ci nɛy a rɛ̈tni ti thil gua̱ni,
ci maari ce̱tnikɛ
män jɔɔkni.
4
Kɔk nɛy pi̱w tin mathkɔ
kä kɔk nɛy jiɛnkɔ.
5
Ciaŋkɛ nɛy a jiäk ɛ kɛn,
cakɔ cuuc kä /cakɔ
nho̱k lɔ̱a̱ŋ.
6
Cakɔ ruac kɛ I-jëp
kɛnɛ A-thi-ri-ya,
kɛ ɣöö bakɔ mi̱eth
mi ro̱ŋ jek.
7
Ci gua̱a̱rikɔ duer, kä cikɛ wä,
kä ruut nɛy ni dueerkiɛn.
8
Ɛ ruackɛ nɛy ɛ kuaany,
a thilɛ ram mi dëëkɔ
kän kä kɛ.
9
Jek nɛy mi̱eth ɛ bɛc,
kɛ ɣöö na̱kɛ naath
rɛy dɔaar.
10
A ci guɔ̱pda le̱th ɛ le̱th
ce̱tnikɛ mac tha̱t
kɛ kui̱ buath.
11
Ka̱nkɛ mänkɔ pääm Dha-yɔn,
kä ka̱nkɛ nyier rɛy
wec Juda.
12
Ŋapkɛ ruëëc kɛ tetkiɛn,
kä /ca nɛy tin di̱t luth.
13
Kä jakɛ ŋuɛ̈tni wutni
kä gua̱rkɛ bɛl,
kä jakɛ dhɔɔl kä kapkɛ jiɛn
ti thiak thiaak.
14
A cɛ thil ram mi di̱i̱t rɛy wec,
kä /ci ŋuɛ̈tni thuɔmni
lɛ puɔ̱t.
15
A cɛ cu thil tɛ̈th lɔaac kä kɔ,
ci ŋara rɔ cu loc ni
jiath lɔaac.
16
Ci kum kuäärä cu pɛ̈ɛ̈n wi̱i̱da,
riɛk akɛ kɔn,
kɛ ɣöö canɛ duer!
17
Kɛ kui̱ kä nɛmɛ ci lɔcdä jiath,
kɛ kui̱ kä ti̱ti̱ /ci wäŋkɔ
guic agɔaa kɛ mer.
18
Kɛ ɣöö ci päm Dha-yɔn
duɔth baaŋ,
a ciɛŋɛ ni guɔɔr.
19
Duundɛ ɣöö ji̱n Kuoth Nhial,
bi ri̱c diaal ruac
amäni cäŋ kɛl.
20
Kä ɛŋu ku kɔ lɛ pa̱l ruëëc ɔ?
Ɛŋu päli kɔ ruëëc
ɛlɔ̱ŋ i̱ nɔ mɔ?
21
Locnikɔ puɔ̱ɔ̱nydu
lö Kuoth Nhial
a bakɔ luny kä ji̱ ce̱tkɛ
ta̱a̱ ëë wal!
22
Kiɛ ci kɔ lo̱k ɛ ŋuy?
a ku gakdu thil pek kɛ kɔ?
